32006D0852
L 331/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 28 ноември 2006 година
за изменение на Решение 1999/70/ЕО относно външните одитори на националните централни банки във връзка с външния одитор на Banka Slovenije
(2006/852/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за Устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
като взе предвид Препоръка ЕЦБ/2006/14 на Европейската централна банка от 9 октомври 2006 г. към Съвета на Европейския съюз относно външните одитори на Banka Slovenije (1),
като има предвид, че:
(1)
Отчетите на Европейската централна банка (ЕЦБ) и на националните централни банки от евросистемата следва да се одитират от независими външни одитори, препоръчани от управителния съвет на ЕЦБ и одобрени от Съвета на Европейския съюз.
(2)
Съгласно член 1 от Решение 2006/495/ЕО на Съвета от 11 юли 2006 г., в съответствие с член 122, параграф 2 от Договора за приемане от Словения на единната валута на 1 януари 2007 г. (2), Словения изпълнява необходимите условия за приемането на еурото и дерогацията в полза на Словения, посочена в член 4 от Акта за присъединяване от 2003 г. (3) следва да бъде отменена от 1 януари 2007 г.
(3)
След отмяната на дерогацията за Словения управителният съвет на ЕЦБ препоръча на Съвета да одобри Deloitte & Touche revizija d.o.o. за външен одитор на Banka Slovenije за финансовите години 2007 и 2008, считано от финансовата 2007 година.
(4)
Подходящо е препоръката на управителния съвет на ЕЦБ да се последва и да се измени съответно Решение 1999/70/ЕО (4),
РЕШИ:
Член 1
Следният параграф се добавя към член 1 от Решение 1999/70/ЕО:
„13. С настоящето се одобрява Deloitte & Touche revizija d.o.o. за външен одитор на Banka Slovenije за финансовите 2007 и 2008 години.“
Член 2
ЕЦБ следва да бъде нотифицирана за настоящото решение.
Член 3
Настоящото решение се публикува в Официален вестник на Европейския съюз.
Съставено в Брюксел на 28 ноември 2006 година.